**OBRAZLOŽENJE PRORAČUNA**

**OPĆINE SVETI IVAN ŽABNO**

**ZA 2018. I PROJEKCIJA ZA 2019. I 2020. GODINU**

PRAVNI OSNOV

Odredbama članka 39. Zakona o proračunu („Narodne novine“, broj 87/08., 136/12.i 15/15), predstavničko tijelo donosi proračun na razini podskupine ekonomske klasifikacije za iduću proračunsku godinu i projekciju na razini skupine ekonomske klasifikacije za sljedeće dvije proračunske godine do konca tekuće godine, i to u roku koji omogućuje primjenu proračuna s 1. siječnjem godine za koju se donosi proračun. Izmjene i dopune proračuna provode se po postupku za donošenje proračuna i projekcija.

OBRAZLOŽENJE

UVOD

Metodologija za izradu proračuna jedinice lokalne i područne (regionalne) samouprave propisana je Zakonom o proračunu („ Narodne novine“ broj 87/08., 136/12. i 15/15), podzakonskim aktima kojima se regulira provedba navedenog Zakona, ponajprije Pravilnikom o proračunskim klasifikacijama (Narodne novine, br. 26/10. i 120/13) i Pravilnikom o proračunskom računovodstvu i Računskom planu („Narodne novine, br. 124/14. i 115/15). U slučajevima izmjena proračuna, odnosno promjene sredstava planiranih za razvojne programe, potrebno je izmijeniti i planove razvojnih programa.

Prihodi proračuna za 2018. godinu planirani su u iznosu od 12.300.000,00 kn koji se sastoje od 11.798.630,00 kn prihoda poslovanja, 501.370,00 kn prihoda od prodaje nefinancijske imovine. Projicirani prihodi u 2018. i 2019. godini iznose 12.640.505,72 kn, odnosno 11.837.850,69 kn.

PRIHODI PRORAČUNA

Porezni prihodi planirani su s 7.091.000,00 kuna za 2018. godinu.

Prihodi pomoći planirani su s 3.180.360,00 kn, a čine ih prihodi pomoći namijenjeni financiranju kapitalnih projekata u iznosu 100.000,00 kn Ministarstva kulture, za predškolski odgoj planirano je 7.360,00 kn, pomoći od Ministarstva regionalnog razvoja i fondova EU u iznosu 200.000,00 kn, pomoći iz županijskog proračuna za drvarinu 28.000,00 kn, pomoći iz županijskog proračuna po završenim projektima 630.000,00 kn, tekuće pomoći Fonda za energetsku učinkovitost – 215.000,00 kn za projektnu dokumentaciju za odlagalište otpada Trema-Gmanje, te kapitalne pomoći iz državnog proračuna temeljem prijenosa EU sredstava planirana su sa 2.000.000,00 kn i to za financiranje izgradnje vrtića, cesta i sanacije deponije Trema-Gmanje.

Prihodi od imovine planirani su s 466.720,69 kn, a čine ih najvećim dijelom prihodi od zakupa i iznajmljivanja imovine, odnosno poslovnih prostora, te stanova i prihodi od nezakonito izgrađenih zgrada.

Prihodi od upravnih i administrativnih pristojbi, pristojbi po posebnim propisima planirani su sa 1.023.529,31 kn. U ovoj skupini prihoda najznačajniji su prihodi od komunalne naknade, planirani u iznosu 680.000,00 kn, doprinosi za šume u iznosu 120.000,00 kn, komunalni doprinos u iznosu 60.000,00, prihodi mještana za modernizaciju nerazvrstanih cesta u iznosu 124.850,00 kn, ostali prihodi planirani su u manjim iznosima.

Tekuće donacije trgovačkih društava i fizičkih osoba planirani su s iznosom od 26.020,00 kn

Kazne, upravne mjere i ostali prihodi odnose se na troškove prisilne naplate u iznosu 11.000,00 kn.

Prihodi od prodaje nefinancijske imovine planirani su sa 501.370,00 kn, a plan za 2018. godinu odnosi se na poljoprivredno zemljište (prodaja) 478.370,00 kn i prihode od prodaje stanova sa stanarskim pravom 23.000,00 kn.

RASHODI PRORAČUNA

Prema općem dijelu proračuna, u kojem su rashodi proračuna prikazani samo po ekonomskoj klasifikaciji, struktura rashoda je slijedeća:

1. Rashodi poslovanja s planom od 7.377.000,00 kn
2. Rashodi za nabavu nefinancijske imovine 4.923.000,00 kn.

Rashodi poslovanja su rashodi koji obuhvaćaju rezultate transakcija koje utječu na smanjenje neto vrijednosti, a klasificiraju se na sljedeće skupine računskog plana:

31 - Rashodi za zaposlene 771.006,00 kn

32 - Materijalni rashodi 3.079.213,63 kn

34 - Financijski rashodi 14.000,00 kn

35 - Subvencije 6.000,00 kn

37 - Naknade građanima i kućanstvima na temelju osiguranja i druge naknade – 467.000,00 kn

38 - Ostali rashodi 3.039.780,37 kn.

 Rashodi za nabavu nefinancijske imovine jesu:

41 – Rashodi za nabavu neproizvedene dugotrajne imovine – 15.000,00 kn

42 – Rashodi za nabavu proizvedene dugotrajne imovine – 4.308.000,00 kn

POSBNI DIO

U Posebnom dijelu proračuna rashodi se prate po organizacijskoj, funkcijskoj, programskoj klasifikaciji i izvorima financiranja.

U nastavku je dan pregled rashoda po programima koji su definirani u proračuna za 2018. godinu:

 UKUPNO RASHODI/IZDACI 12.300.000,00kn

Program 1000 FINANCIRANJE REDOVNE DJELATNOSTI OPĆINE 1.371.226,04kn

Program 1000 VODOVOD 1.742.090,37kn

Program 1001 IZGRADNJA CESTA 2.044.106,00kn

Program 1002 IZGRADNJA KOMUNALNE INFRASTRUKTURE 1.725.000,00kn

Program 1003 ODRŽAVANJE KOMUNALNE INFRASTRUKTURE 978.134,28kn

Program 1004 ODRŽAVANJE GRAĐEVINSKIH OBJEKATA 265.000,00kn

Program 1005 GRAĐENJE OBJEKATA U VLASNIŠTVU OPĆINE 600.000,00kn

Program 0102 SANACIJA SMETIŠTA-projektna 250.000,00kn Program 1000 PROSTORNI PLAN 15.000,00kn

Program 1001 KAPITALNA ULAGANJA 15.000,00kn

Program 1000 GEODETSKO KATASTARSKA IZMJERA 14.600,00kn

Program 1000 ŠKOLSTVO 211.529,31kn

Program 1001 PROGRAM PREDŠKOLSKOG ODGOJA 1.119.860,00kn

Program 1002 SUFINANCIRANJE SPORTA, KULTURE I RELIGIJE 423.000,00kn

Program 1003 SUFINANCIRANJE UDRUGA 80.000,00kn

Program 1004 PROGRAM POTPORA U OBRAZOVANJU 174.000,00kn

Program 1000 PROGRAM SOCIJALNE SKRBI I ZDRAVSTVA 273.434,00kn

Program 1001 PROGRAMI HUMANITARNIH UDRUGA 35.000,00kn

Program 1000 POTICANJE POLJOPRIVREDNIH GOSPODARSTAVA I

 POLJOPRIVREDE 47.020,00kn

Program 1000 ZAŠTITA OD POŽARA I SPAŠAVANJE 258.000,00kn

Program 1000 DRUŠTVENI DOMOVI 305.000,00kn

Program 1012 ZAŠTITA I ZBRINJAVANJE ŽIVOTNJA 30.000,00kn

Program 1012 NABAVA OPREME 323.000,00kn

Iz tabelarnog prikaza je vidljivo da je proračunom stavljen naglasak na izgradnju vodovodne mreže u planiranom iznosu 1.742.090,00 kn, modernizaciju i održavanje nerazvrstanih cesta, putne i kanalske mreže i mostova u iznosu 2.044.106,00 kn i izgradnju dječjeg vrtića što u programu predškolskog odgoja iznosi 1.000.00,00 kn dok se preostali iznos od 119.500,00 kn odnosi na materijalne troškove djelatnika u predškolskom odgoju, te pomoći Ministarstva znanosti i obrazovanja za predškolski odgoj.

Program 1000 FINANCIRANJE REDOVNE DJELATNOSTI OPĆINE na organizacijskoj klasifikaciji OPĆINSKOG VIJEĆA sastoji se od slijedećih aktivnosti:

Kroz Aktivnost A100001 Materijalni rashodi planirana su sredstva za razdoblje 2018. do 2020. godine i to za naknade troškova vijećnicima, reprezentaciju, rashode protokola u iznosu 64.700,00 kn, uz povećanje za 2019. i 2020. godinu jer su predviđeni jedni izbori, a 2020. dvoji izbori ako ne bude prijevremenih.

Aktivnost A100002 Političke stranke planirana su sredstva za političke stranke u iznosu 22.800,00 kn za 2018. godinu.

Aktivnost A100003 Sponzorstva odnose se na pokroviteljstva Općine planirana u iznosu 30.000,00 kn za 2018. godinu.

Aktivnost A100005 Materijalni rashodi i rashodi za usluge planirani su u iznosu 44.500,00 kn za 2018. godinu, a odnosi se na odvjetničke usluge, planirani iznos 12.500,00 kn, premije osiguranja imovine 2.000,00 kn i geodetsko-katastarske usluge 30.000,00 kn.

Program 1000 Prostorni plan na organizacijskoj klasifikaciji Općinskog vijeća planiran je sa slijedećim aktivnostima:

Aktivnost ZZPU-Izrada izvješća o stanju u prostoru planirana je za 2018. u iznosu 15.000,00kn.

Program 1002 Sufinanciranje športa, kulture i religije, sastoji se od aktivnosti Održavanje svetoivanjskih dana koja je planirana sa 30.000,00 kn za 2018. godinu, kao i u projekcijama.

Program 1000 Poticanje poljoprivrednih gospodarstava i poljoprivrede sastoji se od planirane

Aktivnosti A100001 Tekuće donacije gospodarstvenicima i uzgajivačima za sufinaciranje stočarke izložbe u planiranom iznosu od 40.000,00 kn u 2020. godini budući da se stočarske izložbe održavaju svake 4 godine.

Na organizacijskoj klasifikaciji JEDINSTVENOG UPRAVNOG ODJELA planirani su sljedeći programi:

Program 1000 Financiranje redovne djelatnosti u iznosu od 1.209.226,04 planiran je za 2018. godinu, a sastoji se od slijedećih aktivnosti:

Kroz Aktivnost A100004 Rashodi za zaposlene planirana su sredstva za razdoblje od 2018. do 2020. godine i to za podmirenje bruto plaća i doprinosa na plaće za obavezno zdravstveno osiguranje, ozljede na radu i osiguranje u slučaju nezaposlenosti za 5 zaposlenih službenika i namještenika i dva dužnosnika, te ostali rashodi za zaposlene, u iznosu 666.006,00 kn za 2018. godinu, 2019. i 2020.

Aktivnost A100005 Materijalni rashodi i rashodi za usluge planirana je za 2018. godinu sa 478.220,04 kn, u iznosu su sadržane dnevnice za službeni put, naknade na službenom putu, naknade za prijevoz na posao i s posla, seminari, savjetovanja, uredski materijal, literatura, materijal i sredstva za čišćenje, motorni benzin i dizel gorivo, tekuće održavanje fotokopirnog aparata i ostalih uređaja, sitni inventar, usluge telefona, telefaksa, poštarina, sufinanciranje dimnjačarske usluge, ugovori o djelu, članarine-HRT, javnobilježničke pristojbe, ostali nespomenuti rashodi poslovanja, usluge platnog prometa, usluge banaka, usluge održavanja računala i printera, usluge čišćenja snijega, troškovi pružanja savjetodavnih usluga – konzultantske usluge, tisak, usluge održavanje programa i tuzemne članarine- gradovi i općine.

Aktivnost A100006 Izrada strateškog razvojnog programa općine planirana je od 2018. do 2020. godine u iznosu 30.000,00 kn, 25.000,00 kn, 21.000,00kn.

Aktivnost A100008 Opremanje jedinstvenog upravnog odjela planirana je za 2018. godinu s 35.000,00 kn, a odnosi se na nabavu računala, uredskog namještaja i informatičkih programa.

Program 1000 VODOVOD planiran je u iznosu 1.742.090,37 kn, a sastoji se od slijedećih aktivnosti:

Kapitalni projekt K100007 Kapitalne donacije Komunalnom poduzeću Križevci za vodovod Temeljem Zakona o vodama, cijelim sustavom vodoopskrbe upravlja Komunalno poduzeće Križevci pa stoga sva sredstva za izgradnju vodovoda na području naše općine refundiramo Komunalnom poduzeću Križevci.

Program 1000 Izgradnja cesta

Aktivnost A100001 Modernizacija nerazvrstanih cesta planirana je za 2018. godinu u iznosu 1.445.000,00 kn, cilj aktivnosti je osigurati bolje uvjete stanovanja mještana općine.

Aktivnost A100002 Putna i kanalska mreža planom za 2018. planirana je sa 199.106,00 kn i očekivani cilj je spriječiti poplave, odnosno poboljšati odvodnju.

Aktivnost A1000003 Tekuće održavanje mostova plan 2018. do 2020. iznos je 50.000,00 kn za 2018., 47.000,00 kn za 2019., te 2020. također 50.000,00 kn

Aktivnost A100005 Snimanje i ucrtavanje cesta planirano je za 2018. godinu iznosom od 50.000,00 kn.

 Aktivnost A100006 Održavanje nerazvrstanih cesta planirana je za 2018., 2019., 2020. godinu sa 300.000,00 kn, 320.000,00 i 294.441,38kn.

Program 1002 Izgradnja komunalne infrastrukture

Aktivnost A100001 Naknada za priključenje na elektroenergetsku mrežu planirana je za 2018. sa 20.000,00 kn.

Kapitalni projekt K100001 Kanalizacija planiran je za 2018. godinu sa 400.000,00 kn, sredstva se također refundiraju Komunalnom poduzeću Križevci jer upravljaju i sustavom odvodnje.

Kapitalni projekt K100002 Projektna dokumentacija u iznosu 255.000,00 kn za 2018. godinu planirana je za izradu projektne dokumentacije za domove i ceste.

Kapitalni projekt K100010 Sanacija deponije Trema-Gmanje planirana je po godinama od 2018. do 2020. sa 1.000,000,00 kn.

Tekući projekt T100001 Financiranje izrade popratne dokumentacije za korištenje EU sredstava planiran je iznosima 50.000,00 kn kroz godine od 2018. do 2020., sredstva će se koristiti za prijave na raspisane natječaje za korištenje EU sredstava.

Program 1003 Održavanje programa komunalne infrastrukture

Aktivnost A100001 Održavanje javne rasvjete plan za 2018. godinu je 581.779,31 kn, očekuje se jeftinija struja pošto smo prešli na drugog isporučitelja, odnosno Hrvatski telekom d.d.

Planirani iznos obuhvaća rekonstrukciju javne rasvjete u iznosu 350.000,00 kn, vršenje nadzora 4.779,31 kn, javnu rasvjetu i održavanje javne rasvjete u iznosu 227.000,00 kn.

Aktivnost A100002 Održavanje javnih površina i odvoz smeća planirana je za 2018. godinu sa 105.000,00 kn, a odnosi se na radove na javnim površinama i odvoz smeća.

Aktivnost A100004 Modernizacija nogostupa planirana je za 2018. godinu sa 291.354,97kn, za 2019. 271.354,97 kn, za 2020. godinu 291.355,59 kn.

Program 1004 Održavanje građevinskih objekata sadrži slijedeće aktivnosti:

Aktivnost A100001 Održavanje građevinskih objekata, konkretno za održavanja zgrada općine planirano je 250.000,00 kn za 2018. 181.630,00 kn za 2019., i 291.106,00 kn za 2020.

Aktivnost A100002 Uređenje autobusnih stajališta planirano je 15.000,00 kn za 2018. godinu

Program 1005 Građenje objekata u vlasništvu općine sastoji se od tekućeg projekta Obnova društvenih domova u vlasništvu općine, plan za 2018. 600.000,00 kn, za 2019. 923.000,00 kn i 2020. 462.086,00 kn.

Kapitalni projekt K1000001 Sanacija smetišta planirana je kroz godine 2018., 2019., 2020.sa iznosima 250.000,00, 250.000,00 kn, 252.000,00 kn, iznosi se odnose na projektnu dokumentaciju za sanaciju.

Program 10001 Ostala kapitalna ulaganja sastoji se od Kapitalni projekt K100001 Otkup zemljišta planiran je za 2018. u iznosu 15.000,00 kn.

Program 1000 Geodetsko-katastarska izmjera sadrži Aktivnost A100001 Geodetsko-katastarska izmjera planirana sa 5.000,00 kn kroz godine

Aktivnost A100002 Uknjižba poljoprivrednog zemljišta na RH planirana je 2018-2020 sa 2.600,00 kn

Aktivnost A100003 Sudske pristojbe planirana je sa 7.000,00 kn za 2018. godinu.

Program 1000 Školstvo sastoji se od slijedećih aktivnosti:

Aktivnost A100001 Poklon paketi planirana je sa 6000,00 kroz sve godine, a odnosi se na darivanje predškolske djece, te djece od 1-4 razreda za Sv. Nikolu.

Aktivnosti A100002 Tekuće donacije školi planirana je u iznosu 28.000,00 kn kroz godine, navedenom aktivnošću podržavaju se aktivnosti O.Š.“ Grigor Vitez“ Sveti Ivan Žabno, a prema priloženim zamolbama osnovne škole.

Aktivnost A100002 Stipendije i školarine planirana je za 2018. godinu u iznosu 70.000,00 kn, cilj aktivnosti je dodjela stipendija za omogućavanje nastavka školovanja, odnosno fakulteta, te doprinos jačanju obrazovanosti mještana općine.

Aktivnost A100005 Sufinanciranje cijene prijevoza studenata je potpora Općine planirana u iznosu 10.000,00 kn za 2018., 2019., i 2020. godinu.

Aktivnost A100009 Ostale naknade iz proračuna u naravi planirana je sa 20.000,00 kuna kroz godine.

Aktivnost A100010 Asistent u nastavi – putni troškovi planirani su sa 8.000,00 kn.

Tekući projekt T100001 Dječje igralište planiran je u iznosu 27.529,31 kn kroz godine za uređenje dječjih igrališta u općini, odnosno kupnju sprava za igralište.

Tekući projekt T100002 Naknada logopedu za rad s djecom planiran je u iznosu 42.000,00 kn za 2018. godinu.

Program 1001 Program predškolskog odgoja planiran je po aktivnostima:

Aktivnost A100001 Financiranje redovne djelatnosti planirana je u iznosu 119.860,00 kn za 2018., 2019., 2020. godinu u cilju zadržavanja postojećeg broja stručnih zaposlenika u skladu s državnim pedagoškim standardom koji će svojim radom omogućiti provođenja redovnih djelatnosti ustanove i posebne programe.

Cilj predškolskog odgoja je holističkim pristupom postići takvo okruženje koje će

svojom kvalitetom osigurati optimalne uvjete življenja, učenja, odgoja i razvoja djece u

predškolskoj ustanovi. Cilj programa predškole je adaptacija i socijalizacija djece u odgojno-obrazovnim skupinama kako bi se pripremili za polazak u osnovnu školu.

Kapitalni projekt K100003 Izgradnja dječjeg vrtića planirana je u iznosu 1.000.000,00 kn, kroz godine izgradnje.

Program 1002 Sufinanciranje sporta, kulture i religije planiran je od 2018.-2020 iznosima od 423.000,00 kn za 2018. godinu, 433.000,00 kn za 2019. i 423.000,00 kn za 2020. godinu, a sastoji se od sljedećih aktivnosti:

Aktivnost A1000008 Etnografska zbirka planirana je iznosom od 2.000,00 kn za 2018. godinu, Aktivnost A100001 Gradska knjižnica planirana je sa 16.000,00 kuna za korištenje bibliobusa, aktivnost A100011 Radio Križevci planirana je za 2018. sa iznosom 8.000,00 kn, aktivnost A1000013 Tekuće donacije vjerskim zajednicama planirana je za 2018. godinu sa 64.000,00 kn, Aktivnost Gradski muzej Križevci za arheološka iskapanja planirano je 3.000,00 kroz godine.

Aktivnost A1000017 Sredstva za sport planirana su za 2018. godinu sa 200.000,00 kn, odnosno 210.000,00 kn, za 2019. i 200.000,00 kn za 2020. godinu.

Cilj aktivnosti: Osiguranje uvjeta za bavljenje sportom kao društvenom djelatnošću od posebnog interesa koja doprinosi zdravom životu, promicanju pozitivnih životnih vrijednosti i stvaranju pozitivnog natjecateljskog ozračja.

Kapitalni projekt K100001 Kapitalne donacije vjerskim zajednicama planiran je iznosom 100.000,00 kn za 2018. godinu 2019. i 2020. godinu, a odnosi se na očuvanje kulturne baštine našeg kraja kroz obnovu kapelica i crkava.

Program 1003 Sufinanciranje udruga, Aktivnost A100004 Sufinanciranje projekata i programa udruga – kultura planirana je iznosom od 80.000,00 kn što će dobivati udruge na području općine koje se prijave na natječaj.

Program 1004 Program potpora u obrazovanju planiran ja sa 174.000,00 kn, Aktivnost A100001 Sufinanciranje smještaja u vrtić planirana je sa 174.000,00 kn za 2018. godinu.

Program socijalne skrbi i zdravstva planiran je sa 273.434,00 kn, Aktivnost A100001 Briga o starijim osobama i umirovljenicima odnosi se na troškove geronto domaćice koja brine o starijim i nemoćnim osobama, također i sufinaciranje plaće koju refundiramo Crvenom križu Križevci

Aktivnost A100002 Briga o socijalno ugroženim skupinama planirana je sa 65.000,00 kn za 2018. godinu, 2019. i 2020..

 Ova aktivnost odnosi se na sve oblike socijalnih pomoći koje će se sukladno Programu

javnih potreba u socijalnoj skrbi na području Općine Sveti Ivan Žabno za 2018. godinu dodjeljivati građanima i kućanstvima u socijalno-zaštitnoj potrebi.

Aktivnost A100006 Pomoć obiteljima i kućanstvima – ogrjev planirana je u iznosu 28.000,00 kuna kroz godine.

Cilj navedenih aktivnosti je isplata pomoći za ogrjev građanima i kućanstvima koji trenutno

 nisu u mogućnosti financijski skrbiti o sebi i svojim obiteljima.

Aktivnost A100007 Provođenje natalitetnih mjera planirana je u iznosu 80.000,00 kn, odnosi se na porodiljne naknade koje isplaćuje općina u iznosu 1500,00 kn po rođenom djetetu.

Aktivnost A100008 Sufinanciranje zdravstvene zaštite planirana je u iznosu 76.510,00 kn, a odnosi se na sufinanciranje dežurstva Ljekarne Križevci u planiranom iznosu od 6.510,00 kn i deratizacije i dezinsekcije koja se jednom godišnje provodi na području općine, a planirana je iznosom od 70.000,00 kn.

Program 1001 Programi humanitarnih udruga planiran je iznosom od 35.000,00 kn za 2018. godinu, a sadrži: Aktivnost A100001 Ostale humanitarne aktivnosti planirani iznos 25.000,000 kn, odnosi se na tekuće donacije Crvenom križu po zakonskoj obavezi i Aktivnost A100002 Zaštita socijalno osjetljivih kategorija društva planirana je u iznosu 10.000,00 kn za 2018. godinu.

Program 1000 Poticanje poljoprivrednih gospodarstva i poljoprivrede sastoji se od aktivnosti:

Aktivnost A100002 Pomoć za ublažavanje posljedica od elementarnih nepogoda planirana je sa 41.020,00 kn kroz godine za 2018. godinu.

Tekući projekt T10003 Izrada lokalne razvojne strategije planiran je sa 6.000,00 kn kroz godine.

Program 1000 Zaštita od požara i spašavanje planiran je za 2018. godinu iznosom od 258.000,00kn, a obuhvaća aktivnost A100001 Ostale tekuće donacije-VZ Sveti Ivan Žabno, plan za 2018. godinu 180.000,00 kn, što je zakonska obveza i Aktivnost A100002 Civilna zaštita planirana je kroz godine sa 4.000,00 kn, Aktivnost A100003 Financiranje Hrvatske gorske službe spašavanja planirana je iznosom od 4.000,00 kn.

Aktivnost A100005 Ostale tekuće donacije u naravi-vatrogasna oprema planirana je sa 60.000,00 kn za 2018. godinu.

Aktivnost A100006 Izrada procjene rizika od velikih nesreća planirana je sa 10.000,00 kuna za 2018. godinu.

Program 1000 Društveni domovi sastoji se od Aktivnosti A100001 Adaptacija društvenih domova koja je planirana iznosom 250.000,00 kn za razdoblje 2018. godine i Aktivnosti A100002 rasvjeta u društvenim domovima, gdje je planiran iznos od 55.000,00 kn.

Program 1012 Zaštita i zbrinjavanje životinja

Aktivnost A100012 Higijeničarska služba i zaštita životinja planirana je sa iznosom od 30.000,00 kn kroz godine.

Program 1012 Nabava opreme, Aktivnost A101201 Kupnja mosne vage planirana je sa 173.000,00 kn, Aktivnost A101202 Komunalna oprema za održavanje javnih površina planirana je sa iznosom 150.000,00 kn za 2018. godinu.